Afganistan: Rat još uvijek traje
Rat protiv terorista i njihovih zaštitnika traje i danas, deset godina od početka i najduži je u kojem su Amerikanci do sada učestvovali
Više zemalja članica NATO saveza čije se snage nalaze u Afganistanu planira okončati njihove borbene zadatke do 2014. godine. Makar do tada, borbe će u toj zemlji trajati i Afganistan će biti država u ratu. Američke i NATO snage 7. oktobra 2001. godine, nepun mjesec dana nakon terorističkih napada na Sjedinjene Države 11. septembra te godine, ušle su u Afganistan kako bi uništile teroriste al-Qaide koji su u toj zemlji godinama bili na sigurnom i pod zaštitom talibanskog režima. U dobro vođenoj vojnoj operaciji Talibani su brzo zbačeni sa vlasti i teroristi nagnani u bijeg i skrivanje. Rat protiv terorista i njihovih zaštitnika koji je počeo tako obećavajući traje i danas, deset godina od početka i najduži je u kojem su Amerikanci do sada učestvovali. U najkraćem, malo ko je očekivao da će talebanski režim u Afganistanu pasti tako brzo. Jednako iznenađujuće, malo ko je očekivao da će se NATO snage protv Talibana i al-Qaidinih terorista boriti i deset godina kasnije. Od oktobra 2001. godine talibanski lideri i vođe al-Qaide sklonili su se u planinsko gorje Tora Bora ili prebjegli u Pakistan i odatle vodili rat. Njihov bijeg pripisuje se nedostatku potrebnih snaga saveznika u Afganistanu. Greške u procjenama priznaju i u NATO-u. - kaže glasnogovornik NATO snaga general Carsten Jacobson. Bez dovoljno NATO vojnika da ih zaustave, talibanski borci počeli su se vraćati i uspostavljati kontrolu na određenim područjima. Uz to, 2003. godine Sjedinjene Države su preusmjerile pažnju na Irak. I tamo su, nakon početnih uspjeha, počeli iskrsavati problemi sve dok američke snage nisu počele formirati i obučavati lokalne snage sigurnosti, uključujući i bivše pobunjenike. Kao i u Iraku, i u Afganistanu je takva taktika počela davati rezultata. General Jacobson ističe: I u to vrijeme novoizabrani američki predsjednik Barack Obama ponovo je pažnju usmjerio na Afganistan. Nove američke snage raspoređene su 2009. godine, osnažena je izgradnja i osposobljavanje afganistanskih snaga sigurnosti, intenzivirani napadi bespilotnim avionima na baze i utočišta Talibana i terorista u pakistanskom pograničnom području. Tokom posjete Afganistanu, neposredno prije odlaska sa funkcije zapovjednika Združenog štaba američkih snaga, admiral Mike Mullen je istakao: Uspjesi su evidentni, ali i dalje lomljivi. Pobunjenici se sada više usmjeravaju na napade na značajne objekte i lokalne lidere, napade automobilima-bombama i brutalne egzekucije zarad sijanja straha. U posljednje vrijeme bilo je i pokušaja pregovora dvije strane. General Jacobson o tome kaže: Više zemalja članica NATO saveza čije se snage nalaze u Afganistanu planira okončati njihove borbene zadatke do 2014. godine. Makar do tada, borbe će u toj zemlji trajati i Afganistan će biti država u ratu.